[{"text_idx": "#000002", "text": "Kuna ma teemast muhklitki ei jaganud, alustasin tutvumisest teoreetilise kirjandusega. Annan loetust ja\u0308rgnevas va\u0308ikese lu\u0308hiu\u0308levaate, ehk tuleb teistelegi minusugustele toslemitele kasuks."}, {"text_idx": "#000004", "text": "Kahtlemata on puhkuse mitmesugustest vormidest juttu varasemateski tekstides \u2013 esimesena tuleb meelde Gilgames\u030ci eepos, metsmees Enkidu tsiviliseerimisest alkoholi ja seksi abil vo\u0303ite ise lugeda \u2013, kuid praegu ja\u0308i mulle ko\u0303igepealt na\u0308ppu Koguja raamat. U\u0308ldise pessimistliku tooni ja iseendale pideva vastura\u0308a\u0308kimise vahele kordab Koguja refra\u0308a\u0308nina: \u201cMa mo\u0303istsin, et neil pole midagi paremat kui ro\u0303o\u0303mus olla ja elu nautida.\u201d (Kg 3:12), \u201cJa no\u0303nda ma na\u0308gin, et ei ole midagi paremat, kui et inimene on oma to\u0308o\u0308 juures ro\u0303o\u0303mus, kuna see on tema osa. Sest kes toob teda na\u0308gema seda, mis on pa\u0308rast teda?\u201d (Kg 3:22), \u201cSeepa\u0308rast ma u\u0308listan ro\u0303o\u0303mu, sest inimesel ei ole muud paremat pa\u0308ikese all kui su\u0308u\u0308a ja juua ning ro\u0303o\u0303mus olla; see saatku teda ta vaevas tema elupa\u0308evil, mis Jumal temale annab pa\u0308ikese all!\u201d (Kg 8:15) Kellel meeles oli, et see eestlaslik u\u0308berpessimist niimoodi elunautimist on u\u0308listanud?"}, {"text_idx": "#000005", "text": "Klassikalise filoloogia loenguist ja raamatuist ma\u0308letan, et rooma ko\u0303rgklassi arusaam puhkusest ta\u0308hendas \u201cvabal ajal\u201d millegi kasuliku tegemist, kusjuures soovitavalt pidi see olema ikkagi u\u0308hiskondlikult kasulikku \u2013 eneseharimine mingis praktilises kunstis, o\u0303petlike raamatute lugemine ja kirjutamine vms. Sellele viitab ka Tartus Inglisillale kirjutatud deviis \u201cOtium reficit vires\u201c, mille lihtne to\u0303lge \u201cPuhkus taastab jo\u0303u\u201d on sisuliselt petlik; Ju\u0308rgen Beyer on pakkunud parema to\u0303lkena va\u0308lja \u201cVaba aeg kirjato\u0308o\u0308ks va\u0308rskendab vaimujo\u0303udu\u201d. Protestantlik to\u0308o\u0308eetika algas ammu enne protestantlust. Samas kirjutas u\u0308likooli raamatukoguhoidja Emil Anders oma ma\u0308lestustes Tartu o\u0303pperingkonna kuraatori kindralleitnant Kraffstro\u0308mi kohta nii: \u201cKraffstro\u0308mi valitsemisele oli iseloomulik, et suure Toome silla u\u0308mberehitamisel vahetati su\u0308gavamo\u0303tteline tekst Otio et musis sacrum [\u201cPuhkusele ja muusadele pu\u0308hadus\u201d], mis oli Morgensterni poolt valitud selgelt silmas pidades teaduslikke instituute Toomel, vaimuvaese teksti vastu Otium reficit vires [\u201cPuhkus taastab jo\u0303udu\u201d].\u201d Mnjah. Vaimukusest vaimuvaesusse viib vaid u\u0308ksainus samm. (To\u0303lkija Aira Vo\u0303sa asemel oleks ma ise to\u0303lkinud esimese fraasi ku\u0308ll pigem \u201cPuhkuse ja muusade pu\u0308hapaik\u201d.)"}, {"text_idx": "#000006", "text": "Samas ei ja\u0308a\u0308 mitte iga kultuuri jo\u0303udeaegsetest kirjato\u0308o\u0308dest usinusideaali u\u0308listavat muljet. Sei Sho\u0304nagoni \u201cPadjama\u0308rkmed\u201c, mis kuulub Jaapani kirjanduse klassikasse, ja\u0308tab juba oma nime padisusega su\u0308mpaatse tunde. Autor oli noor neiu 10. sajandi Jaapani o\u0303ukonnas (mitmel pool on juttu ka keisrinna ja keisri eraelust), sedavo\u0303rd u\u0308heaegselt ta\u0308helepanelik ja tuulepa\u0308ine, et ta\u0308napa\u0308eva Eestis peaks sellise saamiseks liitma Keiti Vilmsi, Roosa Banaanikese ja Brigitte Susanne Hundi. Kahtlemata oli ka keskaegse o\u0303uedaami tegevus teatud mo\u0303istes to\u0308o\u0308, kuid suur osa klats\u030cist, snobismist, moema\u0308rkmetest ja heietustest annab ma\u0308rku siiski elust, mis kohustuste raskuse all kokku varisema ei kipu. Vormilt, nagu o\u0308eldakse ka raamatu tagakaanel, on tegu sisuliselt blogiga. Ja ometi on Sei Sho\u0304nagoni nu\u0308ansimeel nii erk, et ka tuhat aastat hiljem vo\u0303ib neid mo\u0303ttekatkeid lugedes samamoodi unelema ja\u0308a\u0308da kui tema neid kirja pannes."}, {"text_idx": "#000007", "text": "Kui teine jaapani klassik Kenko\u0302 kirjutas 14. sajandil \u201cJo\u0303udeaja vo\u0303rsed\u201c, oli Sei Sho\u0304nagon juba mitu sajandit kuulus. Ehkki Kenko\u0302 tekstist vo\u0303ib kohati tajuda meest, kes pu\u0308u\u0308ab demonstreerida oma soliidsust, u\u0308hendavad neid ko\u0303rgklassi snobism ja peen nu\u0308ansimeel. \u201cKui jo\u0303ude olles vaevaliselt pa\u0308eva o\u0303htusse veeretad, tuleb ette, et ja\u0308a\u0308d tus\u030cino\u0303ud vahtima ning hakkadki a\u0308kitselt peas ringi keerlevaid mo\u0303tteid ilma mingi seoseta ja\u0308rjest u\u0308les kirjutama. Igasuguseid asju juhtub nende sekka, vahel on endalgi imelik.\u201d On to\u0303esti sedasorti tekstid. \u201cTotter on piinelda kogu elu, jahtides kuulsust ja tulu, ainsatki puhkehetke tundmata.\u201d To\u0303si. Kahjuks ei ole Rein Raua eestikeelsesse valikusse jo\u0303udnud ta\u0308heldus, mis ko\u0303lab umbkaudu no\u0303nda: \u201cMiski ei paku suuremat mo\u0303nu kui istuda u\u0308ksi vaikselt raamatuga lambivalguse so\u0303o\u0303ris ning sel viisil so\u0303brustada inimestega ammustest aegadest.\u201d"}, {"text_idx": "#000008", "text": "U\u0308ldiselt hu\u0308peraktiivse Goethegi aforismide seas leidub sa\u0308herdusi, mis u\u0308learust sebimist heaks ei kiida: \u201cMinu no\u0303uanne on: mitte u\u0308lema\u0308a\u0308ra pingutada ning ebaproduktiivseid pa\u0308evi ja tunde pigem surnuks lu\u0308u\u0308a ja maha magada kui pu\u0308u\u0308da sellistel pa\u0308evadel teha midagi, millest hiljem ei ole mingit ro\u0303o\u0303mu.\u201d Kui ei kulge, kui ei suju, vaata parem pilvi vo\u0303i unena\u0308gusid."}, {"text_idx": "#000009", "text": "Va\u0308rskelt eesti keelde jo\u0303udnud Thorstein Vebleni \u201cJo\u0303udeklassi teooria\u201d ka\u0308sitleb jo\u0303udeelu majanduslikku ja u\u0308hiskondlikku ku\u0308lge. Kihistunud u\u0308hiskondades kalduvad kujunema avalikult silmatorkavad jo\u0303udeoleku vormid, mis on ko\u0303rgematele klassidele ka\u0308ttesaadavad. Nende avalik eksponeerimine on olemasolevale vo\u0303imustruktuurile kasulik mitmel moel: alamklassid kadestavad ja imetlevad u\u0308lemklasside jo\u0303udeelu, pu\u0308u\u0308avad seda oma vo\u0303imaluste piires vo\u0303i neid u\u0308letades imiteerida, ostavad seda matkivaid ersatstooteid ning vo\u0303tavad pa\u0308ikeselaene, mis suruvad nad veelgi ra\u0308igemalt vo\u0303lgade ja to\u0308o\u0308 tsu\u0308klisse. Sellisel jo\u0303udeolekul on hulk kommertsiaalseid vorme nagu turism ja suveniirid, spordi- ja muu meelelahutusto\u0308o\u0308stus, aga ka na\u0308iteks sellised teadmiste harud, mis ei too otsest majanduslikku kasu. Puhkus iga, soovitavalt aga vo\u0303imalikult ko\u0303rge hinna eest!"}, {"text_idx": "#000010", "text": "On ta\u0308helepanuva\u0308a\u0308rne, et ehkki 20. sajandi Hiina filosoofiato\u0303lgete panoraam eesti keeles on napim kui ameeriklaste ha\u0308bi Bikini atollil tehtud tuumakatsetuste pa\u0308rast, mahub valikusse Lin Yutangi traktaat \u201cElamise ta\u0308htsus\u201c, mis sisaldab u\u0308liolulisi juhtno\u0308o\u0308re eluks. Kust veel vo\u0303iks leida peatu\u0308ki \u201cVoodis pikutamisest\u201d? \u201cOn ha\u0308mmastav, kui va\u0308he on inimesed teadlikud voodis pikutamise kunsti ta\u0308htsusest, ehkki minu arvates on u\u0308heksa ku\u0308mnendikku maailma ta\u0308htsamatest avastustest, kas siis teaduslikest vo\u0303i filosoofilistest, su\u0308ndinud kell kaks vo\u0303i kell viis hommikul, siis, kui teadlane vo\u0303i filosoof on end voodis kerra to\u0303mmanud. Mo\u0303ned inimesed pikutavad pa\u0308eval, teised o\u0308o\u0308sel. Mo\u0303tlen pikutamist nii fu\u0308u\u0308silises kui ka moraalses ta\u0308henduses, sest need kaks langevad juhtumisi kokku. Leian, et need, kes no\u0303ustuvad minuga, et voodis lebamine on u\u0308ks elu suurimaid naudinguid, on ausad, kuna aga need, kes ei usu voodis pikutamisse, on valetajad ning pikutavad tegelikult pa\u0308eval, nii moraalselt kui fu\u0308u\u0308siliselt.\u201d Vapustav teos. Sellise lo\u0303igu lugemise ja\u0308rel peab va\u0308ltimatult natuke lamama, et loetu u\u0308le ja\u0308rele mo\u0303telda."}, {"text_idx": "#000011", "text": "Stanfordi u\u0308likooli professor Jenny Odell on va\u0308hem filosoofiline ja rohkem praktiline, jagades pealkirja \u201cHow to Do Nothing: Resisting the Attention Economy\u201d (2019) all soovitusi ta\u0308helepanumajanduse ignoreerimiseks. Kui inimese enda loodud tehnikamaailm toimib kasumipo\u0303hiselt ja tahab inimesegi tulu teenistusse rakendada, siis loodus on MTU\u0308. Odell ise harrastab linnuvaatlemist, kuid igasugune ta\u0308helepanu loodusse suunamine aitab to\u0303rjuda benjaminfranklinlikku monomaaniat, justkui aeg oleks raha ja ilma rahata poleks kogu me eluaeg midagi va\u0308a\u0308rt. \u201cPange ta\u0308hele taeva linde: nad ei ku\u0308lva ega lo\u0303ika ega kogu aitadesse, ning teie taevane Isa toidab neid. Eks teie ole palju enam va\u0308a\u0308rt kui nemad?\u201d Ilmselgelt ja\u0308i Odelliga linnuvaatluste suhtes no\u0303usse juba evangelist Matteus (Mt 6:26)."}, {"text_idx": "#000013", "text": "Vebleni alustatut loogiliselt ja\u0308tkates jo\u0303uame ja\u0308reldusele, et puhkusel on ka poliitiline ku\u0308lg. Puhkus on vastuhakk, kirjutab Tricia Heifer raamatus \u201cRest is Resistance\u201d (2022), la\u0308htudes USA mustanahalisena omaenda suguvo\u0303sa ja rahva kogemusest. Isiklikkus ei ta\u0308henda, et tema kirjutatus poleks u\u0308ldistusvo\u0303imet. Igau\u0308ks, kes teab, mis tunne on olla pidevalt valmis saama va\u0308givalla sihtma\u0308rgiks, olgu see siis riiklik vo\u0303i eraviisiline, o\u0308o\u0308pimedusest va\u0308lja ilmuv vo\u0303i pa\u0308evavalgel marssiv, end selle eest varjata vo\u0303i po\u0303geneda, teab ka, kui va\u0308a\u0308rtuslik on hetkki puhkust, mida endale lubada ei saa. Ori ei saa rahus puhata ei Louisianas ega Eestis, kuid samamoodi tegeleb ka suur osa kapitalistlikust kultuurist sellega, kuidas palgato\u0308o\u0308tajast viimane va\u0308lja va\u0308a\u0308nata. Mis on to\u0308o\u0308andja silmis efektiivne, on to\u0308o\u0308taja jaoks tihti inimvaenulik."}, {"text_idx": "#000016", "text": "Eriti su\u0308mpaatselt vo\u0303tab teema kokku aga Karin Paulus: \u201cOmeti vo\u0303iks tegusa tarbimise ko\u0303rvale ja\u0308a\u0308da eluo\u0303igus ka molutamisele, lesimisele, lugemisele, joonistamisele, u\u0308hismeedias ringivahtimisele ja va\u0308liso\u0303hus so\u0303pradega mo\u0303nulemisele, u\u0308leu\u0308ldse mitte nii kasulik olemisele. Ja teisalt, kui sul on to\u0308o\u0308, mida armastad ja mis ongi sinu identiteet, siis ei pea tingimata inimest sundkorras puhkekodusse panema. Puhkus ei pea muutuma fetis\u030ciks, puuslikuks, mida nu\u0308rimeelselt austada. Liigne no\u0303udlikkus tekitab stressi, komplekse, ei lase kulgeda omasoodu, omatahtsi, leida midagi stambivaba.\u201d Maha puuslikud, las lamavad!"}, {"text_idx": "#000017", "text": "Lo\u0303ppeks lubavad meie kodumaised orhideedki endale puhkuseaastaid, mil mugul ku\u0308kib mulla all vagusi ega kasvata pealseid. Taimeloendureist botaanikud katkuvad mullapinna kohal juukseid, aga mis on orhideel botaanikust? Eks vo\u0303i inimenegi olla nagu ka\u0308paline, kes o\u0303itseb vo\u0303i magab isetahtsi, va\u0308lisest survest hoolimata. Ku\u0308llap isegi botaanik. Vo\u0303i keeletoimetaja."}, {"text_idx": "#000018", "text": "P. S. A\u0308rge kogu seda kraami rannas la\u0308bi lugema hakake, nahava\u0308hk on pa\u0308riselt ka ohtlik."}, {"text_idx": "#000019", "text": "Minu kuulsusrikas karja\u0308a\u0308r OnlyFansis. 1. osa"}, {"text_idx": "#000020", "text": "Feministlike loosungite ja meemide loomekonkurss"}, {"text_idx": "#000021", "text": "Ootame 17. oktoobriks 2023 meeme ja kujundatud loosungeid, mida saab tru\u0308kkida kas kleebistena vo\u0303i printida ro\u0303ivastele."}, {"text_idx": "#000022", "text": "Mammutid surid va\u0308lja, ku\u0308tid mitte"}, {"text_idx": "#000023", "text": "Naised spordis on ts\u030cempionid, mitte karikad"}, {"text_idx": "#000024", "text": "Feministeerium soovitab septembriks: sebimis\u00admentaliteedist vabaks, pimedate kultuurifestival, naiste rulau\u0308ritus ning romaan naissoost sariva\u0308gistajast"}]